# data[].attributes.body
Pekka on menossa Thaimaahan Eskon ja Nelen häihin. He ovat perustaneet yhdessä hammaslääkäriaseman. Sari ei ole tulossa mutta sanoo Pekalle välittävänsä terveisiä. Fanasta ja Sundaysta ei kerrota enää mitään.

En olisi uskonut, että Esko näkisi vielä Nelen uudelleen. Olisi voinut luulla, että Esko sivuuttaa asian lopulta.

# data[].attributes.headline
11. Allan Pekkala, Koivisto ja Onnin kuolema

# data[].attributes.subject
11. Allan Pekkala, Koivisto ja Onnin kuolema

# data[].attributes.body
Allan saapui Darwiniin rakennustöiden perässä samaan aikaan kuin Onni ja Arvo. Hän oli Onnin kaveri. Allan pitää kauppaa kylällä ja sisarukset lähtevät sinne. Päästyään perille Pekka sanoo suoraan Allanille, että ovat etsimässä isäänsä ja kertoo myös, että Sunday on syntynyt läheisessä Finn Campissä. Allan halaa Sundayta ja sanoo olleensa huolissaan, että miten Sunday on pärjännyt sen jälkeen kun hänet vietiin pois. Allan kertoo, että Sundayn äiti oli kuollut sairaalassa.
Kun Sunday oli otetttu huostaan, Onni oli ollut walkaboutilla eli aboriginaalisten vaelluksella. Onni oli kysellyt Sundaysta sosiaaliviranomaisilta ja kun he eivät olleet tienneet mitään, Onni pahoinpiteli virkailija Koiviston. Myöhemmin Onni ja Koivisto joutui tappeluun uudelleen ja Onni joutui sairaalaan, kun Koivisto löi Onnia takaraivoon rautaputkella. Onni kuoli sairaalassa muutamaa päivää myöhemmin.

En olisi arvannut, että Onni olisi kuollut. Niin paljon jää auki ja vastauksia ei saa. Toisaalta kirjalle saatiin kuitenkin loppu, joka pitää vain hyväksyä niinkuin kirjan henkilötkin hyväksyvät Onnin kuolleen.

# data[].attributes.body
Sisko asuu Alice Springissä, kolmen tunnin päästä Sydneystä. Sunday työskentelee oppaana retkillä, joten hänen yhteystiedot ovat helposti löydettävissä. Alice oli puhelimessa vaisu mutta itki ja toivotti uudet sisarukset tervetulleiksi Alice Springiin.
Sunday syntyi Darwinissa. Hän on puoliksi aboriginaali. Hän puhuu Stolen Generationista ja tarkoittaa sillä Australian siirtomaapolitiikan historiasta. Silloin puoliverisiä aboriginaalilapsia otettiin huostaan ja näin tapahtui myös Sundaylle. Sosiaaliviranomaiset ovat kertoneet Sundaylle, että Onni olisi kuollut. Hän kuitenkin mainitsee, että niin sanottiin lähes kaikille, jotka oli huostaanotettu. Sunday näki Onnin viimeksi, kun oli 5-vuotias.

Toivon itse, että Onni olisi elossa. Sisarukset saisivat varmaankin vastaukset siihen, miksi Onni aina lähti heidän luotaan. Vastaus voisi olla järkytys mutta pakko saada tietää!

# data[].attributes.body
Esko ehdottaa sisaruksilleen, että lähtisivät vielä Australiaan etsimään isäänsä. Fana ei lähde mukaan, koska hän haluaa olla sairaan äitinsä luona.
Arvo Kirnu on todennäköisesti heidän setänsä ja he löytävät Arvon yhteystiedot netistä ja ottavat häneen yhteyttä puhelimitse. Arvo asuu Sydneyssä ja hän ei kertonut paljoa sisarusten isästä. Arvo on noin 70-vuotias ja puhelias. Hän yhdistelee puheessaan vanhaa Pohjosi-Karjalan murretta ja Australian englantia.
Arvo kertoo, että Onni oli tullut Australiaan töihin. Hän myös mainitsee, että Onni oli puhunut lapsistaan ja itkenyt, kun oli kertonut, että hänen oli pitänyt taas jättää yksi lapsi.
Sisarukset saavat tietää, että heidän isänsä meni uudelleen naimisiin Australiassa. Onnille ja vaimolleen Seijalle oli tarkoitus syntyä lapsi. Seija kuitenkin sairastui vakavasti raskauden aikana ja hän kuoli kesken raskauden.
Arvo mainitsee henkilön nimeltä Sunday, joka oli ottanut yhteyttä häneen kerran ja kysynyt Onnista. Sunday on siis Onnin lapsi eli sisarusten sisko.

Sisarusten suku vain kasvaa. Ei tiedä enää mitä odottaa. Onko heillä vieläkin lisää sisaruksia? Maailman ympärysmatka näköjään tuottaa tulosta löytää omaa sukua.

# data[].attributes.body
Saarella, jossa Fana asuu on monia köyhiä ihmisiä, joilla ei ole varaa hoitaa hampaitaan. Esko haluaa olla avulias ja alkaa katsomaan ihmisten suihin. Ensimmäiseksi hän irrottaa yhdeltä mieheltä hampaan. Sen jälkeen muut saarelaisetkin haluavat Eskon hoitaa hampaansa. Fanan äiti, joka on hyvin sairas, tarvitsisi myös hammashoitoa. Fana on säästänyt rahaa, että voisi viedä äitinsä hammaslääkäriin mutta Esko tarjoutuu auttamaan. He menevät paikalliselle hammaslääkäriasemalle ja Esko haluaa tarkistaa aseman varustuksen. Eskon iloksi sieltä löytyy monia työkaluja, joita Suomessa ei vielä käytetä. Eskon avuksi tulee thaimaalainen hoitaja Nele, johon Esko ihastuu. He menevät juhlimaan samana iltana kun Fanan äidin hampaat on saatu kuntoon ja Esko ja Nele vaihtavat yhteystietoja ja suutelevat ennen kuin Nele lähtee kotiin. Lopulta Esko jopa myöntää Pekalle, että on ihastunut Neleen.

Mukava, että Eskokin alkaa nyt olemaan vähän avoimempi ja sosiaalisempi kuin aikaisemmin. Esko melkein innostuu jo liikaa, jos näin voi sanoa. Yllättävää on, että Esko on alkanut kiintymään jo sisaruksiinsa ja jopa Neleen, joka pari päivää sitten oli hänelle tuntematon!

# data[].attributes.body
Sisarukset tapaavat Fanan venematkasta selvittyään ja Pekka kysyy heti, että mikä Fanan isän nimi on. Fana myöntää Onni Kirbuvaaran olevan isänsä. Fana ei ole nähnyt isäänsä sen jälkeen kun oli kolmen vanha. Fanan äiti Onnin Phuketissa. Fana on lukutaidoton, joten hän itse ei ole vastannut Pekan sähköpostiviestiin.

Mielenkiintoista, miten Onni on jo kolme kertaa hylännyt tai joutunut lähtemään perheestään. Miksiköhän hän on tehnyt tämän jo näin monta kertaa? Ilmeneekö kirjassa vielä lisää samanlaisia tapahtumia?

# data[].attributes.body
Pekka lähetti lomaresortiin sähköpostia ja kysyy, mitä Fana Kirbuvaara mahdollisesti tietää isästään ja sisaruksista. Pekka saa vastaukseksi, että Fanan isä on australialainen ja hän ei ole tavannut isäänsä vuosiin.

Esko, Pekka ja Sari lähtevät Thaimaahan etsimään potentiaalista siskoaan. Esko lupaa maksaa sisaruksilleen matkan hammaslääkärituloillaan. He lentävät lentokoneella Thaimaahan ja Pekka ja Sari istuvat vierekkäin, joten he alkavat puhumaan oikeastaan kaikesta maan ja taivaan väliltä. Kun he saapuvat kohteeseen, he päättävät lomailla hetken. Heidän pitää vielä matkustaa kaksi tuntia veneessä, että pääsevät saarelle, jossa Fana asuu.

Tässä kohdassa Esko, Pekka ja Sari keskustelevat yhdessä ja lukijana pystyy tutustumaan Sariin paremmin. He keskustelevat Sarin miesystävistä ja hänen kielitaidoistaan, mikä on itseni mielestä kiinnostavaa.

# data[].attributes.body
Pekka ja Esko lähtevät Ruotsiin lentokoneella tapaamaan heidän siskoaan Saria. He laskeutuvan Arlandan lentokentälle ja jatkavat sieltä junalla Södertäljeen. Sari odottaa heitä siellä. Hän asuu pahamaineisessa Ronnan kaupunginosassa. Sari on aika aggressiivinen ja sanoo mitä mieleen vain tulee. Sarilla on neljä poikaa: Pasi, Stojan, Miguel ja Muhammed. Kaikilla on eri isät. Sari on myös kunnanvaltuutettu Sverigedemokraatti-puolueessa.

Sarin äiti Annikki tapasi Onnin töissä lääketehdas Astralla. Annikki oli siivooja ja Onni varastomiehenä. Onni oli lähtenyt kun Sari oli ollut pieni eikä hän muista isästään paljoa. Onni teki Sarille saman kuin Pekalle ja Eskolle.
Pekka ja Esko lähtevät takaisin Tukholmaan löytämättä isäänsä.

Kun Esko ja Pekka menevät hotelliinsa, Pekka päättää hakea Googlesta tietoa Onnista jälleen. Hän kirjoittaa vahingossa Onni Kirbuvaara ja löytää uuden tiedon Thaimaasta. Fana Kirbuvaara, lomaresortin kotisivujen kohdassa ''Staff members''.

Yllättävää, että sisaruksilla saattaa olla vielä yksi sisar. Thaimaa on kyllä aika kaukaa haettua mutta katsotaan mitä tapahtuu. Pekka ja Esko keräävät joka matkaltaan uuden perheenjäsenen matkaansa. Sukulaisten maailman kiertäminen on varmaankin vasta alussa!

# data[].attributes.body
Pekka ja Esko matkustavat Lieksaan junalla. Tarkoituksena olisi tavata Raili ja saada tietoon lisää isän sukulaisia tai jopa löytää isä. Raili on jäänyt leskeksi ja on hyvin vieraanvarainen. Pekka ja Esko saavat tietää, että heillä on myös setä Arvo, joka muutti töiden perässä Australiaan. Raili kertoo Pankakosken romaniyhteisöstä  ja tehdasyhteisöstä ja jossain vaiheessa tehdasyhteisö päätti, että nyt saavat romanit lähteä. Eskon äiti oli romani ja Onni ja Eskon äiti seurustelivat. Romaneiden häädön aikaan Esko oli todella pieni ja hänen äitinsä päätti lähteä lapsensa kanssa vihamielisestä ympäristöstä. Poliisi sai heidät kuitenkin kiinni ja Esko vietiin äidiltään pois. Raili kertoo vielä, että Eskon äiti teki itsemurhan.
Eskon ja Pekan isä muutti myöhemmin Ruotsiin toisen naisen kanssa ja perusti uuden perheen. Isän uuden vaimon nimi on Annikki ja heillä on lapsi Sari. Eskolla ja Pekalla on siis myös sisko.

Esko ottaa äitinsä itsemurhan päällepäin tyynesti. Hän kuitenkin on järkyttynyt mutta ei näytä sitä. Lopulta hän kuitenkin itkee. Tämä hieman järkytti. En olisi osannut odottaa, että kirjassa olisi näin traagisia tapahtumia. Kun Esko näytti vihdoin jotain tunnetta, sekin oli yllätys.

# data[].attributes.body
Pekan uteliaisuus on jo niin iso, että hän aikoo kysyä äidiltään isästä. Äiti ei ole koskaan puhunut isästä vapaaehtoisesti. Pekka mainitsee ensin Eskon ja saa tietää, että äiti on tiennyt hänestä koko ajan. Isä ei myöskään hylännyt perhettään vaan Pekan äiti ajoi hänet pois. Pekka lähtee pois raivoisasti ja käskee äitinsä painua helvettiin. Myöhemmin äiti lähettää Pekalle viestiä, että hän tietää Lieksassa asuvan Railin, joka on Pekan ja Eskon isän serkku.

# data[].attributes.body
Pekka joutuu muutaman kerran käymään samalla hammaslääkärillä ja kaiken kysymysten ja raivonpurkauksien jälkeen Esko myöntää heidän olevan sukua. Heiltä puuttuu samat hampaat ja se on perinnöllistä. Pekka kysyy Eskoa oluelle mutta hän ei juo, joten joku päivä he menevät lenkille. Esko on vähän vastahakoinen mutta suostuu kuitenkin tapaamaan.

Eskon suostuminen tapaamiseen oli pieni yllätys. Olisi voinut kuvitella, että Esko tarvitsee vielä aikaa sulatella asiaa. Saa nähdä, lähteekö Esko Pekan mukaan etsimään heidän isäänsä.

# data[].attributes.body
Pekka on hammalääkärinvastaanotolla ja huomaa, että hammaslääkärillä on sama sukunimi kuin hänellä. Pekka on viime aikoina miettinyt isänsä sukua ja mahdollisia sukulaisiaan, joten hän ei voi olla huomaamatta tätä. Päästyään huoneeseen ja kun hammaslääkäri Esko Kirnuvaara aloittaa toimenpiteensä, Pekka alkaa tivaamaan Eskolta perheeseen liittyviä kysymyksiä esim. Onko Onni Kirnuvaara isäsi?, Voisitko sä vaan kertoa mitä tiedät isästäsi?  Esko sivuuttaa kysymykset ja pysyy aiheessa eli hampaiden hoitamisessa.

Uskon, että Esko ei ole kovin innokas tapaamaan Pekkaa. Toisaalta olisi hyvä, jos Esko olisi heti valmis tutustumaan veljeensä.

# data[].attributes.body
Esko on hammaslääkäri ja hänellä ei ole perhettä. Hän ei tiedä vanhemmistaan mitään ja hän vietti lapsuutensa kasvattivanhemmilla. Esko käy enimmäkseen töissä ja hänellä ei ole oikein muuta. Kirjassa hän mainitsee, että lähikauppa, hammaslääkäriasema ja elokuvateatteri ovat paikkoja, joissa hän yleensä käy.

# data[].attributes.body
Pekan isä hylkäsi tämän ja äitinsä kun Pekka oli 3-vuotias. Nyt Pekalla on kaksi lasta ja hän on eronnut. Hän näkee lapsiaan joka toinen viikonloppu ja odottaa sitä aina paljon. Pekka on töissä mainostoimistossa, jossa hän suunnittelee mainoksia.

# data[].attributes.body
Kirjan nimi on siis Juurihoito ja sen on kirjoittanut Miika Nousiainen. Kirjassa veljekset Pekka ja Esko Kirnuvaara lähtevät etsimään isäänsä ja hänen sukuaan. Pekka ja Esko ovat tunteneet vasta pari kuukautta, kun Pekka oli mennyt Eskon hammaslääkärinvastaanotolle. He eivät siis ole tienneet toisistaan ennen kuin nyt. Yhdessä he etsivät tietoa isästään tai mahdollisista sukulaisista ja lähtevät esimerkiksi lieksalaisen Railin luokse, joka on heidän isänsä serkku.

Kirjassa vuorotellaan aina Pekan ja Eskon ajatuksia. Pekan osio on yleensä pidempi.